paragraph_text: Pjesme su mu kršćanskoga nadahnuća. Izriču "visoke težnje kršćanskim moralnim idealima, u kojima se uočava osjećaj razapetosti između htijenja i nemogućnosti da se krjeposti ostvare". U pjesmama želi nedvosmisleno ogoliti poznata a potiskivana etička pitanja. Na njegovo stvarateljstvo utjecalo je to što je bio kao dragovoljac Domovinskoga rata, gdje je doživio i vrhove i dolove ljudskih osjećaja, od svjedočanstva ratnim strahotama i poslijeratnim traumama, do požrtvovnosti i najbolji osjećaj poštovanja domovine.